**ΠΡΑΚΤΙΚΗ ΑΣΚΗΣΗ ΣΤΟ ART & LIFE**

Το art & life, είναι το site που συγκεντρώνει όλες τις εκδηλώσεις ψυχαγωγίας, σε 21 πόλεις της Ελλάδας και έχει καταφέρει να έχει το πιο πλούσιο και το πιο επικαιροποιημένο περιεχόμενο από οποιοδήποτε άλλο site. Στα πλαίσια της πρακτικής ο φοιτητής/φοιτήτρια, θα αναζητήσει έγκυρες πληροφορίες και φωτογραφίες για να εμπλουτιστούν οι σελίδες καλλιτεχνών (οι καλλιτέχνες μπορεί να είναι ηθοποιοί, σκηνοθέτες, σεναριογράφοι, μουσικοί, συνθέτες, χορευτές και γενικότερα να ανήκουν σε οποιοδήποτε επάγγελμα παράγει καλές τέχνες στην Ελλάδα). Επίσης θα βοηθήσει στην καταχώρηση πληροφοριών για τις τρέχουσες και μελλοντικές εκδηλώσεις που έχουν σχέση με την τέχνη και τη ζωή!

Τυπικά προσόντα

• Όρεξη και θέληση για ποιοτική δουλειά

• Ιδιαίτερο ενδιαφέρον και παρακολούθηση των πολιτιστικών και ψυχαγωγικών δρώμενων

• Άριστη γνώση της ελληνικής γλώσσας

• Μεγάλη εξοικείωση με τους υπολογιστές και το internet (δεν χρειάζονται τεχνικές γνώσεις)

• Γνώση και χρήση των social media είναι επιθυμητή αλλά όχι απαραίτητη

• Επιδίωξη για υψηλή ποιότητα στο παραγόμενο αποτέλεσμα

Τόπος και ωράριο

Η/Ο ενδιαφερόμενη/ο μέχρι να εκπαιδευτεί, θα εργάζεται στα γραφεία του art & life (στην Αγία Παρασκευή, Αττικής). Στην πορεία της πρακτικής και εφόσον έχει αποδείξει ότι δεν χρειάζεται άλλη εκπαίδευση και είναι υπεύθυνος και συνεπής στις υποχρεώσεις του, μπορεί να δουλεύει από οποιοδήποτε μέρος επιθυμεί. Το ωράριο της απασχόλησης, σε περίπτωση που εργάζεται στα γραφεία του art & life θα ξεκινάει στις 12:00 και στην περίπτωση εργασίας από απόσταση, με οποιοδήποτε ωράριο μέσα στην ημέρα, επιθυμεί. Πρέπει να τονιστεί ότι η δυνατότητα εξ αποστάσεως εργασίας, δεν είναι δεδομένη και παρέχεται μόνο σε όσους έχουν καλό ποιοτικά και ποσοτικά αποτέλεσμα στην εργασία τους και απαραίτητη προϋπόθεση γι’αυτό, είναι ο ενδιαφερόμενος να έχει ισχυρή αυτοπειθαρχία και αυτοέλεγχο.

Μετά το τέλος της πρακτικής.

Το art&life αυτήν τη στιγμή απασχολεί μόνιμα στην ομάδα του δυο εργαζόμενους που ξεκίνησαν κάνοντας την πρακτική τους και όσοι φοιτητές αποδείξουν και την αξία τους και το ενδιαφέρον τους για τα αντικείμενα του art&life, υπάρχει αυξημένο ενδεχόμενο να ξεκινήσουν (ή να συνεχίσουν) την καριέρα τους ως εργαζόμενοι στο art&life.  Σημείωση που ενώ θα έπρεπε να είναι αυτονόητη, δεν ισχύει πάντα: όλοι οι εργαζόμενοι του art&life είναι κανονικά δηλωμένοι στο ΙΚΑ

Αν ενδιαφέρεστε, παρακαλούμε στείλετε το βιογραφικό σας στο jobs[at]artandlife[dot]gr

Βρείτε μας στο [http://www.artandlife.gr](http://www.artandlife.gr/)

Γίνετε φίλοι της σελίδας μας στο facebook στις διευθύνσεις:

<https://www.facebook.com/AnL.Athens> (για την Αθήνα)

<https://www.facebook.com/AnL.Thessaloniki> (για τη Θεσσαλονίκη)